**Парма** ( италијански: *Parma* ) — познат град во Италија. Парма е исто така втор по големина град во провинцијата Емилија-Ромања во северниот дел на државата и главен град на истоимената област Парма .

Парма е позната по својата архитектура и силната традиција во земјоделството и прехранбената индустрија. Универзитетот во Парма  е еден од најстарите во Италија.

Познат фудбалски клуб кој доаѓа од овој град е ФК Парма .

Потекло на името
----------------

Името на градот е поврзано со името на староримскиот штит - Парма. Првично така бил именуван потокот, кој денес го дели градот на два дела, и кој е толку мал што се суши во поголемиот дел од годината.

Географија
----------

 Плоштад Гарибалди во стариот град
 Парма ноќе - најпознатиот градски мост
 Дуждев парк
 Градски специјалитет - Тортилин d'Erbeta
Парма се наоѓа на преминот од централна кон северна Италија. Градот се наоѓа на 470 км северно од главниот град Рим и 125 км југоисточно од Милано .

### Релјеф

Градот е во рамничарско подрачје, најсеверните планини на Апенините се релативно близу до градот.

### Клима

Климата во Парма е изменето континентална клима со забележително влијание од Средоземното Море. Затоа, во лето е многу топло, а снегот е вообичаен во зима и е многу ладно во споредба со поголемиот дел од јужна Италија .

### Вода

Парма се наоѓа на потокот со исто име, кој е толку мал што често се суши. Реката По, како прва голема река, се наоѓа на 20 км северно од градот.

Популација
----------

Според резултатите од пописот во 2011 година, во општината имало 175.895 жители.

Стопанство
----------

Парма е голем индустриски центар со високоразвиена прехранбена индустрија. Најголемиот индустриски гигант од Парма е млечната индустрија „ Пармалат ", позната низ целиот свет. Важноста на градот како светски важен центар на прехранбената индустрија може да се види од фактот дека Парма е седиште на Европскиот орган за безбедност на храна.

Знаменитости
------------

* катедрала со дела од Антонио Кореџо
* крстилница од 1196 година е еден од најзначајните средновековни споменици во Европа
* црквата Свети Јован е изградена помеѓу 1498 година година и 1510 година година. Има барокна фасада.
* Манастирот Свети Павле
* Музеј Ломбардија

Познати луѓе од Парма
---------------------

* Бернардо Бертолучи
* Џузепе Верди
* Артуро Тосканини
* Антонио да Кореџио
* Микеланџело Анселми

Градови партнери
----------------

* Вормс
* Шиџаџуанг
* Бург ан Брес
* Тур
* Љубљана
* Сегед
* Монктон
* Гвадалахара

Галерија
--------

* Градска катедралаГрадска катедрала
* Гувернерската палата ноќеГувернерската палата ноќе
* 
* Фарнезиска палатаФарнезиска палата

Наводи
------

1. ↑  „Popolazione residente Anno 2016". *GeoDemo - ISTAT* (италијански). Архивирано од изворникот на 2017-02-06. Посетено на 1 August 2016.
2. ↑  Università degli Studi di Parma il mondo che ti aspetta
3. ↑  „Statistiche I.Stat". ISTAT. 28 декември 2012.
4. ↑  The Cathedral of Parma is from 900 years a place of art, history and sacredness.
5. „Popolazione residente - Bilancio demografico Anno 2015". *GeoDemo - Istat* (италијански). Архивирано од изворникот на 2021-02-13. Посетено на 1 August 2016.
6. „Cittadini stranieri - Bilancio demografico Anno 2015". *GeoDemo - Istat* (италијански). Архивирано од изворникот на 2016-06-13. Посетено на 1 August 2016.
7. „Bilancio demografico intercensuario Anno 2002". *GeoDemo - Istat* (италијански). Архивирано од изворникот на 2016-07-29. Посетено на 1 August 2016.

Надворешни врски
----------------

* Матична страница
* Матична страница
* „Најдоброто од Парма Архивирано на 7 септември 2007 г. "
* Поглед на градот од сателитот (Google Earth)
* 360 ° Фотографии од градот